CELEX: 62015TN0174
Language: hr
Date: 2015-04-08 00:00:00
Title: Predmet T-174/15: Tužba podnesena 8. travnja 2015. – EFB protiv Komisije

22.6.2015   
            
            
               HR
            
            
               Službeni list Europske unije
            
            
               C 205/35
            
         Tužba podnesena 8. travnja 2015. – EFB protiv Komisije
   (Predmet T-174/15)
   (2015/C 205/47)
   Jezik postupka: engleski
   
      Stranke
   
   
      Tužitelj: European Federation of Biotechnology (EFB) (Liège, Belgija) (zastupnici: M. Troncoso Ferrer i S. Moya Izquierdo, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom i osnovanom;
            
         
               —
            
            
               naloži Europskoj komisiji da tužitelju plati 36  457,79 EUR;
            
         
               —
            
            
               naloži Europskoj komisiji snošenje svih troškova.
            
         
      Tužbeni razlozi i glavni argumenti
   
   Svojom tužbom tužitelj od Općeg suda traži da utvrdi kako je Europska komisija povrijedila svoje ugovorne obveze na temelju ugovora od 24. siječnja 2007. o projektu za European Federation of Biotechnology Latin American Action on Functional Foods, pod brojem CT-2006-043158 (u daljnjem tekstu: ugovor), te zahtijeva isplatu konačnog iznosa od 36  457,79 EUR.
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog, koji se odnosi na očite pogreške u ocjeni u pogledu nekoliko prihvatljivih troškova što predstavlja pogrešku u ocjeni dokaza, koja je protivna članku 1315 belgijskog građanskog zakonika.
            
         
               2.
            
            
               Drugi tužbeni razlog, koji se odnosi na povredu članaka II.20 i II.6 Općih uvjeta ugovora.
            
         
               3.
            
            
               Treći tužbeni razlog, koji se odnosi na povredu članka 1134. belgijskog građanskog zakonika i načela izvršenja ugovora u dobroj vjeri.
            
         
               4.
            
            
               Četvrti tužbeni razlog, koji se odnosi na izostanak obrazloženja Europske komisije prilikom odbijanja povrata nekih troškova.
            
         
               5.
            
            
               Peti tužbeni razlog, koji se odnosi na povredu zaštite legitimnih očekivanja.
            
         
               6.
            
            
               Šesti tužbeni razlog, koji se odnosi na nedovoljnu jasnoću pravila koja su primjenjiva na 6. Okvirni program za istraživanje i tehnološki razvoj („FP6”).